හිටපු නියෝජ්‍ය පොලිස්පතිවරයා මෙලෙස විදේශ ගත වී ඇත්තේ කා සමඟ  ද කුමන හේතුවක් මත ද යන්න සම්බන්ධයෙන් ද පුළුල් විමර්ශන සිදුකෙරෙන බවයි එහිදී එම දෙපාර්තමේන්තුව වෙනුවෙන් පෙනී සිටි නියෝජ්‍ය සොලිසිටර් ජනරාල් දිලීප පීරිස් අධිකරණයට ප්‍රකාශ කළේ.හිටපු නියෝජ්‍ය පොලිස්පති නාලක ද සිල්වාගේ නීතිඥවරුන් සැකකරු කොන්දේසි සහිතව බැඳුම්කරයක් මත මුදා හරින ලෙස ඉල්ලීමක් කර ඇත්තේ මහාධිකරණය ඔහුගේ ඇප ඉල්ලීම ප්‍රතික්ෂේප කළ බව වසන් කරමින් බව ද ඔහු අධිකරණයට කරුණු දක්වමින් කියා සිටියා.දූෂණ විරෝධී බලකායේ මෙහෙයුම් අධ්‍යක්ෂ නාමල් කුමාර හමුදා සේවය හැර ගොස් සිටින්නෙකු බව විමර්ශන නිලධාරින් විසින්ම අධිකරණයට දැනුම් දී ඇති නමුත් ඔහුට විරුද්ධව ගත් නීතිමය පියවර කුමක්දැයි මෙහිදී කොටුව මහේස්ත්‍රාත් රංග දිසානායක විමර්ශන නිලධාරින්ගෙන් ප්‍රශ්න කළා.ප්‍රභූ ඝාතන කුමන්ත්‍රණයට ප්‍රථමයෙන් අනාවරණ කළ මුල් පැමිණිලිකරු වන දූෂණ විරෝධී බලකායේ මෙහෙයුම් අධ්‍යක්ෂ නාමල් කුමාරට එරෙහිව ඇති චෝදනා සම්බන්ධයෙන් විමර්ශන සිදුකර ඊට සුදුසු නීතිමය පියවර ගන්නා බවයි නීතිපති දෙපාර්තමේන්තුව මෙහිදී අධිකරණයට දැනුම් දුන්නේ.